
РЕПУБЛИКА СРБИЈА
КОМИСИЈА ЗА АКРЕДИТАЦИЈУ ИПРОВЕРУ КВАЛИТЕТА
Број: 612-00-00887/2013-04
09.05.2014. године
Б е о г р а д
	



На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 09.05.2014. године, донела је

О Д Л У К У
о акредитацији студијског програма

[bookmark: OLE_LINK18][bookmark: OLE_LINK19][bookmark: OLE_LINK27][bookmark: OLE_LINK28][bookmark: OLE_LINK23][bookmark: OLE_LINK24]Утврђује се да Универзитет у Новом Саду - Филозофски факултет са седиштем у Зорана Ђинђића 2, Нови Сад, ПИБ: 100237441, Матични број: 08067074,  испуњава прописане стандарде за акредитацију студијског програма  Основне академске студије                               Српска књижевност и језик у оквиру поља друштвено-хуманистичких наука и то за упис               85 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа Универзитет у Новом Саду - Филозофски факултет              са седиштем у Зорана Ђинђића 2, Нови Сад, је дана 26.4.2013. године поднела захтев за акредитацију студијског програма  Основне академске студије  Српска књижевност и језик у оквиру поља друштвено-хуманистичких наука под бројем     612-00-00887/2013-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
[bookmark: OLE_LINK10][bookmark: OLE_LINK16]Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе Универзитет у Новом Саду - Филозофски факултет и предлог одлуке, достављени су Комисији за акредитацију и проверу квалитета.
Kомисија за акредитацију и проверу квалитета, утврдила је да високошколска установа  Универзитет у Новом Саду - Филозофски факултет за студијски програм                    Основне академске студије  Српска књижевност и језик у оквиру поља друштвено-хуманистичких наука испуњава стандарде у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Студијски програм припада пољу друштвено-хуманистичких наука у области филолошких наука што је у складу са законом и листом области коју је утврдио  Национални савет за високо образовање. Назив дипломе  Дипломирани филолог, а у додатку дипломи се додаје - српски књижевност и језик,  је у складу са листом звања коју је утврдио НСВО, а дужина студија од 4 године (8 семестара)  и број од 240 ЕСПБ након завршених студија су у складу са законом.. Студијски програм се изводи на српском језику. Планирани број студената који се уписују на I годину је 85. Програм је прихваћен од стране Наставно-научно веће Филозофског факултета  08.02.2013. године  и Сената Универзитета у Новом Саду 28.03.2013. године. Подаци о студијском програму налазе се на сајту установе www.ff.uns.ac.rs.  

Студијски програм садржи све  законом  предвиђене елементе: назив и циљеве студијског програма, врсту студија и исход процеса учења, стручни, односно академски назив, услове за упис на студијски програм, листу обавезних и изборних студијских подручја, начин извођења студија и потребно време, бодовну вредност сваког предмета исказану у ЕСПБ, предуслове за упис појединих предмета или групе предмета. Услов за упис на студијски програм је завршена четворогодишња средња школа и положен пријемни испит, а према месту на ранг-листи. 
           Студијски програм обезбеђује стицање компетенција за јасна и препознатљива занимања. Сврха је ваљано формулисана у складу са основним циљевима и задацима установе.
            Циљеви су јасно формулисани, у складу су са задацима установе и укључују стицање компетенција и вештина. 
            Наведене су опште и предметно-специфичне способности које студенти стичу.
У Прилогу 4.1 дат је  Додатак дипломи на српском језику у коме рубрике које се тичу студијског програма нису попуњене.    
              Структура Курикулума обухвата распоред предмета по семестрима, фонд часова и број ЕСПБ.  На програму су заступљене све предвиђене групе предмета: академско-општеобразовни предмети  са 15 %  ЕСПБ, теоријско-методолошки са 19,16 % ЕСПБ,  научно- стручни са  34,92  % ЕСПБ и  стручно-апликативни  са 30,92 % ЕСПБ, од укупног броја ЕСПБ, што је у складу са захтевима стандарда. Изборни предмети носе 25% ЕСПБ – у складу са стандардима. У спецификацијама предмета  наведени су сви неопходни подаци: годинa и семестaр студија, статус и тип предмета, фонд часова и број ЕСПБ, име наставника, циљ, очекивани исход  и садржај предмета, предуслови за упис и похађање предмета, методе извођења наставе, препоручена литература и начин провере знања и оцењивања. Број часова активне наставе креће се, по семестрима, од 22-31 час недељно. Треба извршити корекцију у трећој години, јер максималан број  часова може бити 30 недељно. Испуњен је услов да најмање 50% наставе чине предавања. Наставници са пуним радним временом држе  100  % часова предавања. У Прилогу 5.3 дата је Одлука Сената Универзитета у Новом Саду од 29.03.2013. године о доношењу измена и допуна студијских програма на Филозофском факултета у Новом Саду, усвојеним на седници Наставно-научног већа Филозофског факултета од 08.02.2013. године. 
              Програм је целовит, свеобухватан и нуди најновија стручна сазнања. Усаглашен је са другим програмима на истој установи. Студијски програм је усклађен са студијским програмима на следећим иностраним установама: 1. Универзитет "Свети Кирило и Методије" у Великом Трнову, Филолошки факултет, Бугарска књижевност (Бугарска); 2. "Масариков Универзитет" у Брну, Филозофски факултет, Катедра за чешку књижевност (Чешка); 3. "Јагелонски Универзитет" у Кракову, Филозофски факултет, Полонистика (Пољска).
    Предвиђени број студената за упис на овај студијски програм – 85  по години студија, укупно 340 на студијском програму,  је у складу са расположивим могућностима Факултета. При упису се кроз пријемни испит проверавају стечена знања и способности кандидата.  Услови за упис на студијски програм су јасно дефинисани. Факултет је приложио Правилник о полагању пријемних испита, као и Акт о именовању комисије за пријем студената.
             Студенти   полагањем сваког испита стичу одређени  број ЕСПБ утврђен за сваки предмет према оптерећењу студента и према јединственој методологији. Успешност се прати континуирано, студент стиче поене кроз рад у настави, испуњавањем предиспитних обавеза и полагањем испита и задовољен је услов минималног, односно максималног броја поена за испуњавање предиспитних и испитних обавеза. 
              Наставу на програму одржава 34 наставника са пуним радним временом као и                 8  сарадника са пуним радним временом. За све наставнике и сараднике приложене су копије радних књижица.. Ни један наставник нема више од 12 часова недељно на свим високошколским установама у Србији. Квалификације и референце наставника у складу су са њиховим звањима и одговарају њиховим задужењима у настави. За све научне и теоријско-методолошке предмете ангажовани су наставници са докторатом – укупно 34  доктора наука који су навели своје научне и стручне радове. Величина група за предавања и вежбе у складу је са захтевима стандарда за ДХ поље.
  Филозофки факултет Универзитета у Новом Саду располаже простором од 16.291,82 м2, у који су укључени амфитеатри, слушаонице, учионице, вежбаонице, компјутерски кабинети, лабораторије, радионице, библиотеке са читаониоцама, сале.  Укупан број студената на факултету је 5.479. У просеку на једног студента долази 2, 97 м2 бруто простора, што задовољава стандард. Установа обезбеђује адекватан и добро одржаван простор за извођење наставе и обављање  вежби. Обезбеђен је  радни простору за наставнике и сараднике. Постоји техничка опрема задовољавајућа за дати програм. Простор библиотеке и читаонице је довољан за извођење датог студијског програма. Приложена листа библиотечких јединица релевантних за студијски програм, показује да библиотека факултета поседује сву релевантну а предвиђену уџбеничку литературу у довољном броју за несметано извођење програма. Студентима су на располагању рачунари с приступом интернету. 
             Квалитет студијског програма се редовно прати кроз периодичну спољашњу и унутрашњу проверу. Постоји план за самовредновање и постоје резултати самовредновања на основу којих се предузимају мере за унапређење квалитета. У контроли квалитета обезбеђена је активна улога студената и њихова оцена квалитета програма кроз анкете. У документацији је дата Табела 11.1 - Листа чланова Комисије за контролу квалитета која садржи и имена два студента.  Подаци о раду Комисије за обезбеђење квалитета као и резултати евалуације доступни су јавности на сајту Факултета.
Имајући у виду да је  високошколска установа испунила стандарде за акредитацију студијског програма прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.

Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.


	Достављено:
- високошколској установи
- архиви КАПК

РЕПУБЛИКА СРБИЈА
КОМИСИЈА ЗА АКРЕДИТАЦИЈУ И 
ПРОВЕРУ КВАЛИТЕТА




УВЕРЕЊЕ
О АКРЕДИТАЦИЈИ СТУДИЈСКОГ ПРОГРАМА




[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21]  Универзитет у Новом Саду - Филозофски факултет са седиштем у Зорана Ђинђића 2, Нови Сад, ПИБ:100237441, Матични број: 08067074, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма  Основне академске студије - Српска књижевност и језик у оквиру поља друштвено-хуманистичких наука и то за упис 85 студената у седишту.
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

